N  O  T  Ă

privind instituţia executorilor bancari în statele membre UE

Din cercetarea documentară efectuată în cadrul Direcţiei studii şi documentare legislativă, precum şi din informaţiile furnizate de corespondenţii Centrului European pentru Cercetare şi Documentare
 şi de funcţionari parlamentari ai comisiilor permanente de specialitate din cadrul Camerei Deputaţilor (comisia juridică, de disciplină şi imunităţi, comisia pentru buget, finanţe şi bănci şi comisia pentru politică economică, reformă şi privatizare) referitoare la existenţa, organizarea şi funcţionarea instituţiei executorilor bancari în statele membre UE, au rezultat următoarele:

▪  În statele membre UE,   nu există instituţia executorilor bancari.  

▪ Executarea hotărârilor judecătoreşti, a actelor şi titlurilor investite cu formulă executorie (inclusiv a titlurilor executorii ale băncilor) se realizează de către executorii judecătoreşti/agenţii de executare/ofiţerii judiciari. 
Executarea extrajudiciară poate fi realizată şi de agenţii private autorizate de recuperare a datoriilor (de exemplu, Lituania, Letonia, Cehia, Italia, Finlanda, Polonia, Portugalia, Austria, Olanda).
Reglementările naţionale ale statelor membre referitoare la executarea silită şi executorii judecătoreşti sunt conforme cu prevederile Recomandării 2003(17) în materie de executare a deciziilor judecătoreşti adoptată de Comitetul Miniştrilor -  instanţa de decizie a Consiliului Europei. 

Recomandarea defineşte agentul de executare ca fiind „orice persoană, care poate fi agent public sau nu, autorizată de stat să îndeplinească o procedură de executare”. Definiţia include agenţii de executare care pot avea statut public, privat sau mixt.


Prezentăm în anexă principalele reglementări din statele membre referitoare la agenţii de executare şi la executarea silită. 
ANEXĂ

Principale reglementări referitoare la agenţii de executare şi executarea silită
	Nr.

crt.
	Stat

membru
	Agent de executare
	Principale reglementări juridice

	1. 
	Austria
	Executor 
judecătoresc
	- Legea privind executarea hotărârilor  judecătoreşti (în materie civilă)

	2.
	Belgia
	Executor judecătoresc
	- Codul judiciar, Partea a II-a: Organizarea judecătorească, Cartea IV: Executorii judecătoreşti (art.510-530)

	3. 
	Bulgaria
	Executor judecătoresc public
Executor judecătoresc privat
	- Codul de procedură civilă
- Legea din 1.09. 2005 privind executorii judecătoreşti privaţi

	4.
	Cehia
	Executor judecătoresc
Agent judiciar de executare 
	- Codul de procedură civilă (Partea a VI-a: Executarea hotărârilor (art.251-338 zq) 

- Legea nr.120-2001 privind executorii judecătoreşti şi acţiunea executorie (Legea privind executarea)



	5.
	Cipru
	Executor
judecătoresc

	-

	6. 
	Danemarca
	Executor judecătoresc
	- Legea privind administrarea justiţiei

	7. 
	Estonia
	Executor judecătoresc
	- Codul de procedură civilă
- Codul privind procedura executării silite  – Partea a II-a
- Legea din 17 ianuarie 2001 privind executorii judecătoreşti



	8.
	Finlanda
	Executor judecătoresc
	- Codul de executare silită, Capitolul I: Autorităţi de executare, Secţiunea 7: Executorii judecătoreşti, Capitolul II (Secţiunile 1 şi 2)
- Legea nr.513/1999 privind colectarea datoriilor (procedura executării extrajudiciare) 

	9.
	Franţa
	Executor judecătoresc
	- Legea nr.91-650 din 9 iulie 1991 privind reforma procedurilor civile de executare, Capitolul II, Secţiunea 3 – Persoanele însărcinate cu executarea
- Ordonanţa 45-1418 din 28 iunie 1945, Ordonanţa 45-2592 din 2 noiembrie 1945, Decretul 56-222 din 29 februarie 1956 şi Decretul 75-770 din 14 august 1975 (care reglementează statutul executorilor judecătoreşti)


	10.
	Germania
	Executor judecătoresc
	- Codul de procedură civilă, Cartea 8

	11.
	Grecia
	Agenţi de

executare

	

	12.
	Irlanda
	Executori 
judecătoreşti
	- Legea din 1945 privind ofiţerii judiciari 
- Legea din 1940 privind executarea hotărârilor judecătoreşti

	13.
	Italia
	Executor judecătoresc
	- Codul de procedură civilă, Cartea a III-a

- Decretul Preşedintelui Republicii nr.1229 din 15 decembrie 1959 privind executorii judecătoreşti şi executorii judecătoreşti adjuncţi

	14.
	Letonia
	Executor judecătoresc
	- Codul de procedură civilă
- Legea privind executorii judecătoreşti

- Legea privind instituţiile de credit

	15.
	Lituania
	Executor judecătoresc

	- Codul de procedură civilă
- Legea privind executorii judecătoreşti



	16.
	Luxembourg
	Executor judecătoresc
	- Codul de procedură civilă
- Legea din 4 decembrie 1990 privind organizarea serviciului executorilor judecătoreşti (Capitolul II)

	17.
	Malta

	Ofiţer judiciar 
(Court Marshall)


	- Codul de procedură civilă

	18.
	Marea Britanie
	Agenţi 

de executare ai Înaltei Curţi
Agenţi certificaţi de executare 

Agenţi privaţi de

executare 
	- Codul de procedură civilă (Partea 70-Reguli generale privind executarea hotărârilor şi a ordinelor)

- Legea din 1984 privind administrarea justiţiei

- Legea din 2007 privind tribunalele, instanţele judecătoreşti şi executarea 

	19.
	Olanda
	Executor judecătoresc 
	- Legea din 26 ianuarie 2001 privind executorii judecătoreşti

	20.
	Polonia
	Executor judecătoresc
	- Codul de procedură civilă
- Legea bancară din 29 august 1997 (art.97)

	21.
	Portugalia
	Executor judecătoresc
	- Codul de procedură civilă

	22.
	Slovacia
	Executor judecătoresc (CPC)
Executor independent (CPE)
	- Codul de procedură civilă  (CPC)
- Codul privind procedura de executare (CPE)

	23.
	Slovenia
	Executor
judecătoresc
	- Legea privind executarea hotărârilor judecătoreşti în materie civilă şi a cererilor de despăgubire



	24.
	Spania
	Agent judiciar

Secretar judiciar

	- Codul de procedură civilă (Legea 1/7.01.2000), Cartea a III-a: Executarea silită

	25.
	Suedia
	Funcţionari din cadrul Autorităţii de executare 
(Enforcement Service Authority)
	- Codul de procedură privind recuperarea creanţelor

	26.
	Ungaria
	Executor judecătoresc
	- Legea LIII din 1994 privind executarea judecatoreasca
- Decretul din 2001 al Ministrului justiţiei privind organizarea executării judiciare

Documentare, sinteză şi tehnoredactare:

Lucreţia Iordache, consilier

Any-Mary Jula, expert

� Centrul European pentru Cercetare şi Documentare (ECPRD), organism de cooperare interparlamentară şi de promovare a schimburilor de informaţii şi experienţă între parlamentele naţionale, are ca obiectiv principal realizarea unei strânse cooperări la nivelul activităţii de documentare, al bibliotecilor parlamentare şi al serviciilor de cercetare. 


� Council of Europe, CEPEJ, Answer to the Revised scheme for evaluating judicial systems – Cyprus (2006)


� În Grecia, există două categorii de agenţi de executare: 


- agenţi direcţi: executorii judecătoreşti şi notarii sau judecătorii de pace


- agenţi indirecţi: serviciile de poliţie, armata şi martorii prezenţi în cazul opunerii de rezistenţă la executare (Commission européenne – Réseau judiciaire européen en matière civile et commercial – Exécution des décisions judiciaries - Grèce.


� HYPERLINK "http://ec.europa.eu/civiljustice/enforce_judgement_gre_fr.htm" ��http://ec.europa.eu/civiljustice/enforce_judgement_gre_fr.htm�)





� Commission européenne – Réseau judiciaire européen en matière civile et commercial – Exécution des décisions judiciaries - Malte.


� HYPERLINK "http://ec.europa.eu/civiljustice/enforce_judgement_mlt_fr.htm" ��http://ec.europa.eu/civiljustice/enforce_judgement_mlt_fr.htm�)





� Deşi Constituţia spaniolă (art.117 şi 118) conferă judecătorilor competenţa de judecată şi de punere în aplicare a hotărârilor judecătoreşti, judecătorii nu sunt executori judecătoreşti. Judecătorii coordonează procedura de executare, efectuată de agentul judiciar al tribunalului sau, prin delegare, de secretarul judiciar.

